Flora MacDonald

Flora MacDonald (in oppido North Sydney Novae Scotiae nata die 3 Iunii 1926; Ottavae mortua die 26 Iulii 2015) fuit politica Canadae atque prima mulierum quae ministra a rebus externis huic civitati meruerit.

E stirpe Scotico orta, Flora MacDonald a secretis meruit apud factionem conservativam Canadensem. Anno 1972 et usque in annum 1988 ad Parlamentum Canadense legata est. Anno 1976 munus ducis huius factionis frustra petivit. Socia nihilominus victoris Iosephi Clark facta, ab eo, primo ministro anno 1979 electo, in officium ministri rerum externarum promota est. Die 18 Februarii 1980, comitiis rursus habitis, demissa est. Inter annos 1984 et 1988, primo ministro Briano Mulroney, ministra laboris et mox communicationis meruit.

 Bibliographia 
 Patrick Martin, "Conservative trailblazer Flora MacDonald dies aged 89" in Globe and Mail (27 Iulii 2015)
 Riannon Westall, "Flora MacDonald, veteran Canadian politician, dies at age 89" in The Star (26 Iulii 2015)

Categoria:Nati 1926
Categoria:Mortui 2015
Categoria:Politici Canadae